Stockholm

Stockholm (ametlikult Stockholmi vald (Stockholms kommun), poolametlikult Stockholmi linn (Stockholms stad)) on Rootsi pealinn, vald Rootsis Stockholmi läänis. Põhjala Veneetsiaks ja Mälareni kuningannaks nimetatud Stockholm asub Mälareni järve ja Läänemere vahelise väina kaldail ja saartel, mida ühendab üle 50 silla. 1252 asutatud linna ajalooline südamik paikneb Stadeni saarel. Stockholmis on palju kauneid keskaegseid ehitisi. 1950. aastatel rajati Stadenist põhja poole Norrmalmi 5 ühesuguse kõrghoonega ärikeskus Hötorgscity, kus tohib liikuda ainult jalgsi. Djurgårdeni saarel on muuseume (Skanseni vabaõhumuuseum, Põhjala muuseum, Vasa laev Vasa muuseumis), suur park ja loomaaed. Stockholmis asub mitu suurt õppe- ja teadusasutust (ülikool, akadeemiad, 3 Nobeli instituuti). Stockholm on riigi suuremaid sadama- ja tööstuslinnu. Veebruaris 2009 tunnustas Euroopa Komisjon Stockholmi keskkonnasõbraliku eluviisi eest ning nimetas linna 2010. aasta Euroopa keskkonnapealinnaks. 1971. aasta haldusreformiga sai Stockholmi linnast Stockholmi vald. Stockholmile tehti erireeglid, mille järgi vast valitud Stockholmi vallavolikogu volitused algasid juba 1. oktoobril 1970 (teistel vallavolikogudel 1. jaanuaril 1971). 1980. aastatel otsustas Stockholmi vallavolikogu kasutada ametliku nime "Stockholmi vald" asemel nime "Stockholmi linn" juhtudel, kui "puudub omavalitsusõiguslik tähtsus". Teatud kontekstides, näiteks juriidilistes dokumentides, peab siiski kasutama ametlikku nime "Stockholmi vald". Stockholm koosneb kolmest peapiirkonnast (huvudområde): Innerstaden (Stockholmi südalinn), Västerort ja Söderort, mis omakorda koosnevad 14 linnaosapiirkonnast (stadsdelsområde): Innerstaden (Stockholmi kesklinn) Kungsholmen Norrmalm Södermalm Östermalm Söderort (Lõuna-Stockholm) Enskede-Årsta-Vantör Farsta Hägersten-Liljeholmen Skarpnäck Skärholmen Älvsjö Västerort (Lääne-Stockholm) Bromma Hässelby-Vällingby Rinkeby-Kista Spånga-Tensta Linnaosapiirkonnad jagunevad linnaosadeks. Bromma linnaosas asub Stockholmi Bromma lennujaam. Linna teenindavad veel Stockholmi Arlanda lennujaam Sigtuna vallas Stockholmi Skavsta lennujaam Södermanlandi läänis Nyköpingi lähedal Stockholmi Västeråsi lennujaam Stockholmi ühistransport on integreeritud Stockholmi lääni ühistransporti, mida korraldab AB Storstockholms Lokaltrafik.  Pikemalt artiklis Stockholmi metroo Stockholmi metroo on Rootsi ainus metroo. Sajast kasutusel olevast jaamast 82 asuvad Stockholmi vallas ja ülejäänud 18 naaberomavalitsustes. Stockholmi metroo on teede kogupikkuse poolest maailma metroode seas 13. kohal. Linna elanike arvu kohta on ta teede kogupikkuse poolest esikohal. Metrool on 110 km rööpmepikkust ja sada jaama. Need jagunevad rohelise, punase ja sinise liini vahel. Stockholm on üliõpilaste arvu poolest Rootsi asulate seas esikohal. Linnas töötavad järgmised kõrgkoolid ja ülikoolid: Handelshögskolan i Stockholm Konstfack Kuninglik Kunstikõrgkool (Kungliga Konsthögskolan) Kungliga Musikhögskolan i Stockholm *(KMH) Kuninglik Tehnikakõrgkool (Kungliga Tekniska högskolan, KTH) Lärarhögskolan i Stockholm (LHS) Stockholmi Ülikool (Stockholms universitet, SU) Teaterhögskolan i Stockholm Dramatiska Institutet (DI) Karolinska Instituut (Karolinska institutet) Solna vallas Söderörni Kõrgkool (Södertörns högskola, SH) Huddinge vallas Flemingsbergis Stockholmi vanalinnas tegutseb Stockholmi eesti kool. Stockholmis on arvukalt spordiklubisid, sealhulgas AIK, Djurgårdens IF ja Hammarby IF ning suuri spordirajatisi, sealhulgas Stockholmi staadion, Globen ja Friends Arena (Solnas). Stockholmis peetakse prestiižikaid võistlusi, sealhulgas Stockholmi maraton ja DN-gala. Stockholmis peeti 1912. aasta suveolümpiamängud. Skansen, üks maailma vanimaid vabaõhumuuseume Moderna Museet (moodsa kunsti muuseum) Vasa muuseum (Vasamuseet), Djurgårdeni saarel asuv muuseum, kus tutvustatakse 17. sajandi meremeeste elu. Muuseumis eksponeeritakse 1628. aastal põhja läinud Rootsi lipulaeva Vasa, mis tõsteti 1961. aastal merepõhjast. Rootsi ajaloomuuseum Rootsi Etnograafiamuuseum Rootsi loodusmuuseum Põhjamaade muuseum, kultuuriloo muuseum ABBA muuseum Mitmed muuseumid asuvad Djurgårdeni saarel. Hötorget Rinkeby Stockholmi kuningaloss Kristineberg Skogskyrkogården Stockholmi börs Stockholmi Eesti Lasteaed "Pääsuke" Kuninglik Tehnikainstituut Riddarholmeni kirik Vabaduse allikas Maria narkohaigla https://www.statistikdatabasen.scb.se/pxweb/en/ssd/START__MI__MI0802/Areal2012NN/table/tableViewLayout1/ Q129406980  Stockholm – kasutusnäited, päritolu, sünonüümid ja tõlked Vikisõnastikus  Stockholm – pildid, videod ja helifailid Wikimedia Commonsis